Vaiko Eplik

Vaiko Eplik (sündinud 1. augustil 1981 Raplas) on eesti laulja ja helilooja. Ta on tegev olnud bändides Claire's Birthday, Ruffus, Koer ning Vaiko Eplik ja Eliit. 2003. aasta Eurovisiooni lauluvõistlusel Riias esindas Vaiko Eplik Eestit lauluga "Eighties Coming Back" koos ansambliga Ruffus, kuigi Eurolaulu võitis ta ansambliga Claire's Birthday. Aastal 2004 mängis Vaiko Eplik Vanemuise teatris rokkooperis "Jesus Christ Superstar" Juudast ning 2009. aastal kehastas samas teatris etendunud "Evitas" Che Guevarat. 2010. aasta Eesti Muusikaauhindade jagamisel võitis parima meesartisti auhinna. Sama aasta popmuusika aastaauhindade konkursil anti talle aasta esitaja nimetus. 2013. aastal esilinastus kinodes animafilm "Suur maalritöö", mille helindas Vaiko Eplik. Tema kirjutatud muusikat esitavad filmis ning CD plaadil Mari Pokinen, Priit Võigemast ja Rapla laulustuudio lauljad. Sama aasta lõpul ilmus kaks esimest singlit Epliku järgmiselt, 2014. aasta stuudioalbumilt "Nõgesed": "Murelik brünett" ning "Mõtetes mõrudais". Vaid mõni kuu peale albumi "Nõgesed" ilmumist avaldas Eplik singli "Juulia", mis pärineb 2014. aasta juulis välja antud stuudioalbumilt "Nelgid". 2020. aasta 6. juulil valiti Eplik Eesti Autorite Ühingu juhatuse esimeheks, ta pidas seda ametit kuni 10. maini 2023. Claire's Birthday – "Venus" (2000) Claire's Birthday – "City Loves" (2001) Claire's Birthday – "Future Is Now" (2003) Koer – "Pure" (2004) Vaiko Eplik ja Eliit – "1" (Mortimer Snerd OÜ, 2006) "Jan Uuspõld läheb Tartusse" (Mortimer Snerd, 2007) Vaiko Eplik ja Eliit – "2: Aastaajad" (Mortimer Snerd, 2007) Vaiko Eplik ja Eliit – "3: Kosmoseodüsseia" (Mortimer Snerd, 2008) Vaiko Eplik – "Neljas" (Mortimer Snerd, 2009) Lenna Kuurmaa – "Lenna" (helilooja, produtsent) (Mortimer Snerd, 2010) Eplik & Randalu – "Kooskõla" (Mortimer Snerd, 2010) Vaiko Eplik – "V ehk tants klavessiini ümber" (Mortimer Snerd, 2011) "Sinilind ehk Eliit Eesti Raadios" (Mortimer Snerd, 2011) Vaiko Eplik – "6: Varielu" (Mortimer Snerd, 2012; uusreliis Vaiguviiul 2018) Vaiko Eplik – "Varielu Remixed" (Mortimer Snerd, 2013) Animafilmi "Suur maalritöö" muusika (2013) Vaiko Eplik – "7: Nõgesed" (Mortimer Snerd, 2014) Joyguns – "1997" (Mortimer Snerd, 2014) Vaiko Eplik – "8: Nelgid" (Mortimer Snerd, 2014) Vaiko Eplik – "9: Kirevase" (Mortimer Snerd, 2016) Vaiko Eplik – "10: Uus karjäär uues linnas" (Mortimer Snerd, 2018) Vaiko Eplik – "11: Sireleis" (Vaiguviiul, 2019) Vaiko Eplik – "Tilda Ja Tolmuingel" (Mortimer Snerd, 2020) Vaiko Eplik – "Klišeed" (Mortimer Snerd, 2023) Vaiko Eplik – "Lähen müüjaks" (Mortimer Snerd, 2024) 2015 – Valgetähe IV klassi teenetemärk 2019 – stipendium "Ela ja sära" VAIKO EPLIK: "Kui mind miski ärritab, siis see, kui räägitakse, et eesti keeles ei ole võimalik laulutekste kirjutada.". Õhtuleht, 26.07.2014. "Kuula Vaiko Epliku uut lugu "Murelik brünett" menu.err.ee, 11.10.2013 (kasutatud 20.01.2014) Mõtetes Mõrudais (kasutatud 20.01.2014) Kuula Vaiko Epliku uut lugu. kultuur.err.ee, 16.05.2014. Vaadatud 19.05.2014. "Presidendilt saab tänavu teenetemärgi 99 inimest" ERR, 4. veebruar 2015 Vaiko Eplik ja Eliit MySpace'is Vaiko Eplik andmebaasis MusicBrainz (inglise keeles) Kerttu Kaldoja. President Ilves sõidab Vaiko Eplikuga Poola mainekat auhinda vastu võtma EPL, 23. jaanuar 2009 Priit Kuusk. Vaiko Eplik ja ansambel Eliit esinevad täna Varssavis ERR, 24. jaanuar 2009